L'Ajuntament de Paterna ofereix 38 places del programa formatiu La Dipu et Beca
30/05/2018

# L'Ajuntament de Paterna ofereix 38 places del programa formatiu La Dipu et Beca

[![La Dipu et Beca](/images/noticias/2018/05/La-Dipu-te-Beca-17.jpg)](/images/noticias/2018/05/La-Dipu-te-Beca-17.jpg)

30.05.2018

Els estudiants paterners interessats a realitzar aquest estiu practiques formatives remunerades en el consistori, ténen de termini fins al pròxim 6 de juny per a presentar les seues sol·licituds

L'Ajuntament de Paterna, a través de l'Àrea de Joventut, ha oferit un total de 38 de beques a aquells estudiants del municipi que vulguen realitzar pràctiques formatives en els diferents departaments del consistori a través d'una nova edició del programa _“La Dipu et Beca”._

Així ho ha anunciat hui el regidor de Joventut, José Manuel Mora, qui ha informat que, des d'ahir, estan penjades les bases en la web del consistori al mateix temps que ha indicat que _“els joves interessats a accedir a aquestes beques tenen de termini fins al pròxim 6 de juny per a presentar la seua sol·licitud telemàticament a través de la seu electrònica”._

En aquest sentit, Mora ha manifestat l'agraïment del consistori paterner a la Diputació per l'esforç econòmic que, any rere any, realitza perquè, durant els mesos d'estiu, els estudiants puguen realitzar pràctiques formatives remunerades “_que milloraran el seu coneixement pràctic de l'administració local i la seua experiència amb el món laboral”._

Amb l'adhesió a aquest programa formatiu, l'Ajuntament de Paterna tornarà a acollir durant els mesos de juliol i agost a prop de 40 estudiants, que ajudaran als diferents departaments municipals en funció del volum de treball i de les seues necessitats de treball.